[{"text_idx": "#000001", "text": "Esiliigas tehti na\u0308dalavahetusel algust ka teise veerandfinaaliga, kui vastamisi la\u0308ksid SK Vinni Tammed ja So\u0303meru. Tasava\u0308giselt kulgenud avama\u0308ngu suutis 98:90 enda kasuks kallutada So\u0303meru meeskond."}, {"text_idx": "#000003", "text": "Kohtumine algas Vinni meeskonnale kurjakuulutavalt, sest nelja minutiga ja\u0308a\u0308di 0:6 kaotusseisu ning u\u0308heksandal minutil na\u0308itas tabloo So\u0303meru eduseisuks juba 24:9. Veerandaja lo\u0303pus siiski kosuti ja va\u0308hendati vahe 19:27-le."}, {"text_idx": "#000004", "text": "Esimesest ehmatusest u\u0308lesaanuna hakkas kodumeeskond teisel veerandajal jo\u0303udsalt kaotusseisu va\u0308hendama, poolajale mindi aga endiselt So\u0303meru juhtimisel (54:50)."}, {"text_idx": "#000005", "text": "Kolmandal veerandajal ma\u0308ng vo\u0303rdsustus ning Vinnil o\u0303nnestus ka juhtima pa\u0308a\u0308seda, kuid viimaseks perioodiks suutis So\u0303meru siiski 75:69 eduseisu asuda."}, {"text_idx": "#000006", "text": "Viimasel veerandajal panid ku\u0308lalised veel u\u0308he ka\u0308igu juurde ning juhtisid viis minutit enne kohtumise lo\u0303ppu juba 90:76. Kodumeeskond vo\u0303itles aga lo\u0303puni ning jo\u0303udis eelviimasel minutil vaid 4 punkti (88:92) kaugusele. Rohkemaks sel korral siiski jaksu ei olnud ning kordusma\u0308ngule minnakse So\u0303meru 8-punktilises eduseisus."}, {"text_idx": "#000008", "text": "Korduskohtumine toimub So\u0303meru Po\u0303hikooli vo\u0303imlas laupa\u0308eval 7. aprillil kell 15:00. Selle paari vo\u0303itja la\u0308heb poolfinaalis vastamisi po\u0303hiturniiri teise koha meeskonnaga, kelleks on Ilves Transport."}]